En as otras dos capitals de provincia, Uesca y Teruel, o estato de guerra fue declarato sin i aber cuasi resistencia. En Chaca a luita duró un diya, debito a la resistencia de bels ombres con o suyo alcalde Julián Mur en capeza, con l'aduya de Julián Borderas u Antonio Beltrán Casaña y arma que lis donoron os Carabiners.[1] Por atra parti Balbastro permanixió fidel a lo gubierno, en no sublebar-se José Villalba Rubio, que yera o comandant melitar d'a plaza, encara que conoxeba d'antis a sulebazión y s'eba compromeso con os sulebatos a sublebar-se'n (os suyos chirmans luitoron toz con os sulebatos).